PATVIRTINTA

Joniškio „Aušros“ gimnazijos

direktoriaus 2024 m. rugsėjo 5 d.

įsakymu Nr. V-81

**JONIŠKIO „AUŠROS“ GIMNAZIJA**

**DARBUOTOJŲ VEIKSMŲ ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS TVARKA**

**I SKYRIUS**

**BENDROSIOS NUOSTATOS**

1. Gimnazijos darbuotojų veiksmų įtarus mokinį vartojus alkoholį, tabaką ir (ar) kitas psichiką veikiančias medžiagas(toliau – Tvarka) parengta vadovaujantis:

1.1. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl Sveikatos priežiūros mokykloje tvarkos aprašo patvirtinimo“ (Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymo Nr. V-966/V-672 redakcija).

1.2. Lietuvos Respublikos Vyriausybės 2002 m. balandžio 2 d. nutarimu Nr. 437 ,,Dėl vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašo patvirtinimo“. (Lietuvos Respublikos Vyriausybės 2007 m. spalio 2 d. nutarimo Nr. 1071 redakcija).

**II SKYRIUS**

**GIMNAZIJOA DARBUOTOJŲ VEIKSMAI ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS**

2. Gimnazijos pedagoginiai darbuotojai, įtarę, kad jų gimnaziją lankantis mokinys gimnazijos teritorijoje vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų, nedelsdami informuoja apie tai gimnazijos vadovą ar jo paskirtus asmenis, taip pat visuomenės sveikatos priežiūros specialistą, vykdantį sveikatos priežiūrą gimnazijoje.

3. Gimnazijos vadovas ar jo paskirti asmenys, esant šios Tvarkos 2 punkte nurodytoms aplinkybėms:

3.1. nedelsdami informuoja vaiko tėvus/globėjus apie įtarimą, kad moksleivis vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų ir kad jam reikėtų atlikti medicininę apžiūrą;

3.2. informuoja moksleivį, moksleivio tėvus/globėjus apie asmens sveikatos priežiūros įstaigas, teikiančias sveikatos priežiūros paslaugas;

3.3. informuoja moksleivį, moksleivio tėvus/globėjus apie institucijas, įstaigas, organizacijas, teikiančias psichologinę, socialinę, teisinę ar kitą pagalbą.

4. Gimnazijos pedagoginiai darbuotojai, įtarę, kad jų gimnaziją lankantis vaikas gimnazijos teritorijoje yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ar gyvybei gresia pavojus:

4.1. suteikia vaikui pirmąją pagalbą;

4.2. jei reikia skubios medicinos pagalbos, nedelsdami kviečia greitąją medicinos pagalbą;

4.3. nedelsdami informuoja apie tai gimnazijos vadovą ar jo paskirtus asmenis, taip pat visuomenės sveikatos priežiūros specialistą, vykdantį sveikatos priežiūrą gimnazijoje.

5. Gimnazijos vadovas ar jo įgalioti asmenys apie įtarimą, kad vaikas yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ir gyvybei gresia pavojus, skubiai informuoja apie tai vaiko tėvus/globėjus.

6. Visuomenės sveikatos priežiūros specialistas, vykdantis sveikatos priežiūrą gimnazijoje, savo darbe vadovaujasi Lietuvos Respublikos įstatymais, Sveikatos priežiūros mokykloje tvarkos aprašu, kitais šio specialisto teises ir pareigas nustatančiais teisės aktais.

7. Gimnazijos vadovas jo vadovaujamoje įstaigoje:

7.1. užtikrina, kad būtų įgyvendinama narkotinių, psichotropinių, kitų psichiką veikiančių medžiagų vartojimo prevencija, ankstyvoji intervencija, skirta vaikams, vartojantiems narkotines, psichotropines, kitas psichiką veikiančias medžiagas, teikiama pagalba vaikams, vartojantiems šias medžiagas, plėtojamas įstaigų tarpusavio bendradarbiavimas su vaiko teisių apsaugos tarnybomis, teisėsaugos, sveikatos priežiūros ir reabilitacijos įstaigomis;

7.2. supažindina darbuotojus ir vaikus su šio Aprašo nuostatomis.

**III SKYRIUS**

**BAIGIAMOSIOS NUOSTATOS**

8. Medicininė apžiūra atliekama ir kitos reikiamos sveikatos priežiūros paslaugos teikiamos asmens sveikatos priežiūros įstaigose Lietuvos Respublikos teisės aktų nustatyta tvarka.

9. Informacija apie vaikus, vartojančius narkotines, psichotropines, kitas psichiką veikiančias medžiagas, arba vaikus, turinčius priklausomybę nuo šių medžiagų, turi būti disponuojama tiek, kiek reikalinga vaiko teisei būti sveikam užtikrinti, tačiau nepažeidžiant vaiko teisės į privatų gyvenimą, asmens neliečiamybę, todėl ši informacija gali būti teikiama tik Lietuvos Respublikos teisės aktų nustatyta tvarka.

10. Šis aprašas galioja nuo jo patvirtinimo dienos ir privalomas visiems gimnazijos darbuotojams, kurie su aprašu ar jo pakeitimais supažindinami DVS Kontoroje.

Darbuotojai, kurie neturi paskyrų DVS Kontoroje, supažindinami pasirašytinai.

\_\_\_\_\_\_\_\_\_\_\_\_\_\_\_\_\_